לילה של פריחות
שני פרחי עינייך; נרקיסים של בר,; אצא לי אל הכר; לגמוע את הלובן.; חלקת לחייך חמה כליל תמוז עבר; וקול צחוקך אלי קורא לי שאשובה.; לילה של פריחות; ואת אינך עימי,; ואהבות שכוחות; יעירו את דמי.; ואת אינך עימי,; בלילה של פריחות; שני ריסייך ערב; של תשוקה ותום,; העוד אשוב לטעום; את מבטך בחושך.; וצווארך בהיר כתשוקתי היום,; וקול בכייך הומה כפעמון נחושת.; לילה של פריחות...; את עורפך הזמר; ילפף עוד כך,; ועוד צחוקך יפרח; אל מול פני עם בוקר.; ועוד ליבי יכה אל עור גופך הצח,; אל שתיקתך אשר תנום בי כתינוקת.; לילה של פריחות; ואת תהיי עימי,; ואהבות שכוחות; יעירו את דמי.; ואת תהיי עימי; בלילה של פריחות.; 